समबार खालि गिबि मन्थ्रि सर्बानन्द सन'वाल बिथांआ गुवाहाटी नोगोरमानि खानापारानि आसाम खुंथायारि फरायसालि लांगोनानि जथुमनायाव आसाम ट्रेन्सपर्ट कर्परेसन लिमिटेड ( Assam Transport Corporation Limited ) नि सिङाव गं  15  इलेक्ट्रिक बास फिरफिला बिरहोनानै बेखेवना होयो ।मख'जाथावदि गोख्रों बिरोंदामिननि मोब्लिबारि गोहोनि गेजेरजों बानायनाय FAME  1  महरनि बास आरो गिबि गिबियै गुवाहाटी नोगोरमानि पानबजारनिफ्राय कामाख्या मन्दिरसिम सोलिनो गोनां मोब्लिबारि बास मावथांखिया पाइलट प्रजेक्ट नि सिङाव लानाय जादों ।मोब्लिबारि बास बेखेवनाय हाबाफारियाव बाहागो लानानै गिबि मन्थ्रि सर्बानन्द सन'वाल बिथांआ बुंथियो दि हादोरनि गाहाइ मन्थ्रि नरेन्द्र मडिनि गोख्रों दैदेननाय सोरखारनि खुंथाइ समाव आसाम गोगो आबहावा गायसंलांनो हादों ।